Diari Oficial de la Generalitat Valenciana


Sumari del DOGV 3338, del 25-09-1998 (1998/7311)

ORDRE de 6 de juliol de 1998, de la Conselleria de Cultura, Educació i Ciència, per la qual es concedix autorització d'obertura i funcionament d'un centre docent privat de nova creació d'Educació Infantil i Educació Primària anomenat Mas Camarena, en Bétera.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3338

Data del DOGV
:   25-09-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/7311


Data del document
:   06-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 6 de juliol de 1998, de la Conselleria de Cultura, Educació i Ciència, per la qual es concedix autorització d'obertura i funcionament d'un centre docent privat de nova creació d'Educació Infantil i Educació Primària anomenat Mas Camarena, en Bétera. [1998/7311]
  
L'expedient ha estat iniciat a instància de D. José Luis Marín Carbonell que té el DNI 30269923, en sol·licitud d'autorització d'obertura i funcionament d'un centre docent privat de nova creació per a impartir els ensenyaments corresponents a l'Educació Infantil de I i II cicle i l'Educació Primària, i que tindrà 6 unitats en cadascun dels nivells educatius.
  
La Direcció General de Centres Docents aprovà, mitjançant Resolució de 2 d'abril el projecte d'obres a realitzar per a l'autorització del centre i aquella fou modificada per altra d'1 de setembre de 1997.
  
L'expedient s'ha tramitat per la Direcció Territorial competent, la qual, a la vista de l'informe favorable de la Unitat Tècnica de Construccions i de la documentació obrant, que inclou l'informe favorable de la Inspecció Educativa quant a l'adequació del professorat, ha considerat procedent accedir a allò sol·licitat.
  
Vists la Llei orgànica 8/1985, de 3 de juliol (BOE de 04.07.85), reguladora del Dret a l'Educació; la Llei orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, el Reial Decret 1004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament del centre docent privat que a continuació s'especifica, que tindrà les característiques i ensenyaments autoritzats que s'assenyalen:
  
Denominació específica: Mas Camarena
  
Denominació genèrica: centre autoritzat d'Educació Infantil de I i II cicle i d'Educació Primària.
  
Domicili: Urbanització Soto de Camarena
  
Localitat: Bétera
  
Provincia: València
  
Codi: 56764811
  
Titular: José Luis Marín Carbonell
  
Ensenyaments i capacitat màxima que s'autoritza:
  
- 3 unitats d'Educació Infantil (I cicle) per a 41 llocs escolars.
  
- 3 unitats d'Educació Infantil (II cicle) per a 69 llocs escolars.
  
- 6 unitats d'Educació Primària per a 150 llocs escolars.
  
La present autorització produirà efectes des de l'inici del curs acadèmic 1997/98.
  
Disposició addicional
  
El centre haurà de complir allò disposat en l'article 6 del Reial Decret 1004/1991 (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la seua notificació. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigix l'article 110.3 de la Llei 30/1992.
  
València, 6 de juliol de 1998
  
El conseller de Cultura, Educació i Ciència
  
FRANCISCO E. CAMPS ORTIZ